રઘુવીર જે કોઈનો ઉલ્લેખ પોતાના વક્તવ્ય કે લખાણમાં કરે છે એના પર કટાક્ષનું એકાદ તીર છોડ્યા વગર રહી શકતા નથી. કેટલીકવાર તેમના વ્યંગ બિલકુલ અંગત ને કડવા હોય છે ને જેને વિશે થયા હોય છે તેને હાડોહાડ લાગી જાય છે. સારિકામાં મધુ રાયના અંગત જીવન વિશે તેમણે કરેલો ઉલ્લેખ વાંચીને મધુ દુઃખી દુઃખી થઈ ગયેલો, થોડો ક્રોધે પણ ભરાયેલો. જીવનમાં જે કેટલાંક સત્યો જાહેરમાં ન આવે એવું માણસ ઈચ્છતો હોય એ સત્ય પ્રજા સમક્ષ છતાં કરીને ક્યરેક તે કોઈને મુશ્કેલીમાં મૂકી દે છે. આની પાછળ રઘુવીરનો કોઈ મેલિસ કામ કરે છે એવું નથી. તેને મન એ એક ગમ્મત, ટીખળ કે પછી આ બધાની ફલાણિ-ઢીંકણી વાતો પણ હું જાણું છું એવો શો કરવા સિવાય લાંબો અર્થ પણ નહિ હોય, કદાચ; પણ કોઈ વાર એ ઈન્ડીસેન્ડ કે રસ્ટિકગ્રામ્ય – લાગે છે. જેમ કે દિગીશ મહેતા વિશે લખતાં રઘુવીરે ટાંકેલું કે આઘેથી જોતાં દિગીશની પત્ની હાઈટમાં તેમના કરતાં થોડી ઊંચી લાગે છે (દિગીશની માનસિક ઊંચાઈ ખાસ્સી વધારે છે એની રઘુવીરને ખબર છે ને?)